Illum, il-Kumitat tar-Rappreżentanti Permanenti (Coreper) tal-Kunsill approva mandat li jippermetti lill-presidenza tagħti bidu għal negozjati mal-Parlament Ewropew dwar proposta biex ikunu żgurati konnessjonijiet marittimi ġodda bejn l-Irlanda u l-pajjiżi l-oħra tal-UE fil-kuritur tan-netwerk ewlieni tal-Baħar tat-Tramuntana-Mediterranju tan- netwerk Trans-Ewropew tat-trasport (TEN-T) f'każ li r-Renju Unit joħroġ mill-UE taħt xenarju ta' "ebda ftehim". Ir-riformulazzjoni tal-kuritur ser tiżgura l-kontinwità għal investimenti infrastrutturali attwali u futuri u tipprovdi ċarezza legali u ċertezza għall-ippjanar tal-infrastruttura. Il-proposta tadatta r-Regolament dwar il- Faċilità Nikkollegaw l-Ewropa (FNE) tal-2013, li jipprovdi finanzjament għal proġetti ewlenin fis-setturi tat-trasport, tat-telekomunikazzjoni u tal-enerġija. Wara l-2020, ir-regolament dwar il-FNE ser jiġi sostitwit minn FNE 2.0, li n-negozjati dwaru għadhom kif bdew bejn il-Kunsill u l-Parlament Ewropew. mandat tal-Kunsill jemenda l-proposta tal-Kummissjoni b'mod partikolari fir-rigward tal-għażla tal-portijiet biex jiżgura r-rabta tal-UE27 mal-Irlanda fil-kuritur tan-netwerk ewlieni tal-Baħar tat-Tramuntana-Mediterranju. Il-mandat ukoll isemmi speċifikament investimenti għal skopijiet ta' verifiki ta' sigurtà u tal-fruntieri fost l-investimenti li jkunu eliġibbli għal appoġġ fiċ-ċiklu ta' programmar li fadal tal-FNE. L-abbozz ta' regolament emendatorju ser jidħol fis-seħħ 20 ġurnata wara l-pubblikazzjoni tiegħu. Hu ser isir applikabbli fil jum wara dak li fih ir-regolament FNE tal-2013 ma jibqax japplika għar-Renju Unit. In-negozjati mal-Parlament Ewropew dwar it-test finali huma skedati li jibdew illum filgħaxija. Infrastruttura - TEN-T - Nikkollegaw l-Ewropa (informazzjoni ġenerali mill-Kummissjoni) Brexit (informazzjoni ġenerali)